
న్యూఢిల్లీ : ఆకలి వల్ల కలిగే బాధ వర్ణనాతీతం. మన దేశంలో ఈ బాధను అనుభవిస్తున్నవారు లక్షలాదిగా ఉన్నారు. అదే సమయంలో నిల్వ సదుపాయాలు లేక లక్షలాది రూపాయల విలువ చేసే పండ్లు, కూరగాయలు వృథా అయిపోతున్నాయి. ప్రపంచంలో అత్యధిక పాల ఉత్పత్తిదారు మన దేశమే. అదేవిధంగా పండ్లు, కూరగాయల ఉత్పత్తిలో మన దేశం రెండో స్థానంలో ఉంది. అయినప్పటికీ కోల్డ్ స్టోరేజీలు, గోదాములు తగిన స్థాయిలో లేకపోవడం వల్ల దాదాపు 50 శాతం పండ్లు, కూరగాయలు వృథాగా పోతున్నాయని ఓ అధ్యయనం వెల్లడించింది. వృథాగా పోతున్న పండ్లు, కూరగాయల విలువ రూ.28.65 లక్షల కోట్లు అని అంచనా వేసింది.అసోచామ్ సెక్రటరీ జనరల్ డీ ఎస్ రావత్ మాట్లాడుతూ మన దేశంలో 6,300 కోల్డ్ స్టోరేజీలు ఉన్నాయన్నారు. వీటిలో 3.01 కోట్ల టన్నుల పండ్లు, కూరగాయలను నిల్వ చేయవచ్చునని తెలిపారు. అంటే,  మొత్తం ఉత్పత్తిలో 11 శాతం మాత్రమే కోల్డ్ స్టోరేజీలలో నిల్వ ఉంచడానికి వీలవుతోందన్నారు. దక్షిణాదిలో పరిస్థితి మరీ దారుణంగా ఉందన్నారు. ఈ ప్రాంతంలో కోల్డ్ స్టోరేజీల కొరతతోపాటు వాతావరణం కూడా వేడిగా ఉంటుందని తెలిపారు. తగిన మౌలిక సదుపాయాలు లేకపోవడంతోపాటు శిక్షణ పొందిన సిబ్బంది కొరత కూడా ఉందని చెప్పారు. విద్యుత్తు సరఫరాలో అంతరాయాలు, కాలం చెల్లిన సాంకేతిక పరిజ్ఞానం వల్ల మరింత నష్టం జరుగుతోందన్నారు.

newdhilly : aakali valla kalige baadha varnanaatiitam. mana desamlo ee baadhanu anubhavistunnavaaru lakshalaadigaa unnaaru. adhe samayamlo nilva sadupaayaalu leka lakshalaadi roopaayala viluva chese pandlu, kuuragaayalu vruthaa ayipotunnaayi. prapanchamlo atyadhika paala utpattidaaru mana deshame. adevidhamgaa pandlu, kuuragaayala utpattilo mana desham rendo sthaanamlo undi. ayinappatiki cold storageelu, godamulu tagina sthaayilo lekapovadam valla daadaapu 50 saatam pandlu, kuuragaayalu vruthaagaa potunnayani oo adhyayanam velladinchindi. vruthaagaa potunna pandlu, kuuragaayala viluva roo.28.65 lakshala kotlu ani anchana vesindi.asocham secretery janaral d es ravat maatlaadutuu mana desamlo 6,300 cold storageelu unnaayannaaru. veetilo 3.01 kotla tannula pandlu, kuuragaayalanu nilva cheyavachunani telipaaru. ante,  mottam utpattilo 11 saatam matrame cold storageelalo nilva unchadaaniki veelavutondannaaru. dakshinaadilo paristhiti mari daarunamgaa undannaaru. ee praantamlo cold storageyla korathathopaatu vaataavaranam kuudaa vaedigaa untundani telipaaru. tagina moulika sadupaayaalu lekapovadamtopatu sikshana pondina sibbandi korata kuudaa undani cheppaaru. vidyuttu sarafaraalo antaraayaalu, kaalam chellina saanketika parignaanam valla marinta nashtam jarugutondannaru.